Diari Oficial de la Generalitat Valenciana


Sumari del DOGV 1996, del 01-04-1993 (1993/827551)

ORDRE de 18 de febrer de 1993, de la Conselleria de Cultura, Educació i Ciència, per la qual es regula el regim de les ajudes a les associacions d'escriptors de la Comunitat Valenciana.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/18/(5)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827551


Data del document
:   18-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de febrer de 1993, de la Conselleria de Cultura, Educació i Ciència, per la qual es regula el règim de les ajudes a les associacions d'escriptors de la Comunitat Valenciana.  
La Generalitat Valenciana, d'acord amb allò que estableix l'article 31.4 de l?Estatut d'Autonomia, té competència exclusiva en matèria de cultura. Per la qual cosa, resulta oportú potenciar la labor i iniciativa dels escriptors de la Comunitat Valenciana mitjançant les seues associacions.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Hom convoca un concurs públic per a la concessió d'ajudes destinades a sufragar les activitats de les associacions d'escriptors radicades a l?àmbit territorial de la Comunitat Valenciana, i hom aprova les bases per què es regeix aquesta convocatòria, incloses com a annex a aquesta ordre. El nombre i la dotació d'aquestes ajudes queda supeditat a la qualitat i a l?interès dels projectes presentats.  
Segon  
Les ajudes a què fa referència l'apartat anterior, contribuiran al finançament parcial de les despeses ocasionades amb motiu de la realització de les esmentades activitats.  
Tercer  
L?import d'aquestes ajudes es farà efectiu amb càrrec a l'aplicació pressupostària 29.27.085.9.110.8 dins de la línia 4.02/000/93 anomenada suport a les associacions d'escriptors de la Comunitat Valenciana.  
L?import global màxim destinat a aquestes ajudes serà de cinc milions (5.000.000) de pessetes.  
DISPOSICIONS FINALS  
Primera  
Es delega la Directora General de Promoció Cultural per a la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 18 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases de la convocatòria per a l'adjudicació d'ajudes per a les associacions d'escriptors de la Comunitat Valenciana.  
Primera  
1. Podran sol·licitar aquestes ajudes totes les associacions d'escriptors la seu de les quals radique a la Comunitat Valenciana.  
2. Aquestes ajudes es podran sol·licitar per a qualsevol activitat que es realitze en el període comprés entre l?1 de gener i el 15 d'octubre de 1993.  
3. Hom podrà finançar amb càrrec a aquestes ajudes les despeses generades per l'activitat d'aquestes associacions.  
Segona  
1. Aquestes activitats es finançaran amb els crèdits que figuren en els Pressupostos de la Generalitat Valenciana que es consignen amb aquesta finalitat, i amb els pressupostos de què disposen les associacions d'escriptors.  
2. L'aportació de la Conselleria de Cultura, Educació i Ciència en el finançament de cada petició que resulte acceptada serà fins al màxim del cinquanta per cent (50%) del cost de l'activitat que es realitze en l?esmentat període.  
Les associacions d'escriptors hauran d'aportar amb càrrec al seu pressupost la part no finançada per la Generalitat Valenciana.  
Tercera  
El termini de presentació de sol·licituds serà de quinze dies hàbils comptadors des de l?endemà de la publicació d'aquesta convocatòria al Diari Oficial de la Generalitat Valenciana.  
Quarta  
A la sol·licitud d'ajuda econòmica, dirigida a la Direcció General de Promoció Cultural, caldrà adjuntar els documents següents:  
a) Memòria detallada del pla d'activitat prevista i el cost total.  
b) Nom de l'entitat bancària i número de compte corrent on s'ha de realitzar l'ingrés de la transferència, en cas que es concedesca, l'ajuda, i una fotocòpia del CIF de l'associació.  
Cinquena  
La documentació demanada en la base anterior es podrà presentar per duplicat al Registre General de la Conselleria de Cultura, Educació i Ciència, a les direccions territorials de Cultura i Educació de Castelló, València o Alacant, als centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts a la Llei de Procediment Administratiu.  
Sisena  
1. Es nomena una comissió avaluadora d'aquestes ajudes de la qual formaran part la Cap del Servei de Patrimoni Bibliogràfic i Documental, el Cap de la Secció d'Arxius, la Cap de la Secció de Documentació Bibliotecària i el Tècnic Superior del Llibre, el qual actuarà com, a secretari. La comissió estarà presidida per la Directora General de Promoció Cultural.  
2. Aquesta comissió examinarà les sol·licituds presentades i tenint en compte el seu interès la Directora General de Promoció Cultural resoldrà, per delegació del Conseller de Cultura, Educació i Ciència, l'adjudicació d'aquestes ajudes.  
Setena  
Són obligacions del beneficiari:  
a) Realitzar l'activitat en la que es fonamenta la concessió de l'ajuda.  
b) Acreditar davant la Conselleria de Cultura, Educació i Ciència la realització de l'activitat i el compliment dels requisits i condicions que determinen la concessió o el benefici de l'ajuda.  
c) La submissió a les actuacions de control financer que corresponguen a la Intervenció General, en relació amb les ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedents de qualsevol administració o ens públic.  
Vuitena  
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà produir la modificació de la resolució de concessió.  
L'import de les ajudes regulades en aquesta convocatòria en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desplegar el beneficiari.  
Novena  
Serà procedent el reintegrament de les quantitats percebudes i l?exigència de l?interès de demora des del moment del pagament de l'ajuda en els casos següents:  
a) Incompliment de l?obligació de justificació.  
b) Obtenir l'ajuda sense reunir les condicions requerides per a això.  
c) Incompliment de la finalitat per a la qual fou concedida l'ajuda.  
d) Incompliment de les condicions imposades als beneficiaris amb motiu de la concessió de l'ajuda.  
Igualment en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Deu  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de l'ajuda percebuda, la Conselleria de Cultura, Educació i Ciència podrà acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Onze  
Per tal d'efectuar el pagament, les associacions d'escriptors hauran de presentar original o fotocòpia compulsada de les factures de les despeses realitzades.  
Aquests justificants hauran de presentar-se abans del 15 de novembre de 1993 a la Conselleria de Cultura, Educació i Ciència.  
Dotze  
Els beneficiaris de les ajudes hauran d'acreditar, prèviament al cobrament, que es troben al corrent de les seues obligacions tributàries i de la Seguretat Social, d'acord amb l?Ordre de 7 de gener de 1991 de la Conselleria d'Economia i Hisenda (DOGV núm. 1477).  
Tretze  
Si aquesta activitat genera qualsevol tipus d?imprès (publicacions, fullets de propaganda, etc.) aquest ha de portar la indicació que l?esmentada activitat ha rebut una ajuda de la Conselleria de Cultura, Educació i Ciència.


Còpia Permalink ELI